  Наталья Тетерина Элькунамы улӥсь калыкъёслэсь этногуртсэс кылдытонъя ӵектос Удмуртилэн кунлыкезлы 100 ар тырмонлы азинскоз. Та ӧрын Йӧскалык политикая министерство но йӧскалык лулчеберетъя огазеяськонъёс ужало, ивортӥз Удмурт Кенеш огазеяськонлэн кивалтӥсез Татьяна Ишматова. Солэн верамезъя, бадӟым уж этногуртлы инты шедьтон понна эскеронъёсын герӟаськемын. Азьланяз пӧртэм калыкъёслэсь гуртсэс кылдытонъя лэсьтӥськон ужъёс кутскозы. «Йӧскалык лулчеберетъя огазеяськонъёс туж трос, кивалтӥсьёссы но ваньмыз туж аспӧртэмлыкоесь. Огъя ужан амалъёс шедьтон но туж бадӟым азинскон ни. Туннэ дырлы огкыл шедьтэмын. Огъя ужан амалъёс юнматэмын. Мон малпасько, та ӵектос асьме элькунлэн кунлыкезлы 100 ар тырмонлы азинскоз шуыса» — вераз Татьяна Ишматова. Тодэ вайытом, Удмуртиын этногурт кылдытон сярысь кичӧлтон нырысьсэ чузъяськиз Александр Бречалов элькунысь йӧскалык лулчеберетъя огазеяськонъёслэн кивалтӥсьёсынызы пумиськылыку 2-тӥ куартолэзе. Тегъёс: Ижкар Удмуртия йӧскалыклулчеберет ТатьянаИшматова АлександрБречалов  